Sacrosancte Dei ecclesie Sancti Vincentii martiris que est constructa infra menia Matisconis. Ego Gislebertus et uxor mea Emeltrudis, pro remedio animarum nostrarum, donamus unum mansum cum vinea et omnibus appendenciis in pago Matisconense, in agro Salorniacense, in villa Fontanilias. Terminatur a mane via publica, in tribus partibus terra Sancti Vincentii; habet in longo perticas XXXII de una parte et de alia parte in longum perticas XXX, de latus a mane perticas XVI et dimidiam, a sero perticas VII. Infra istas terminationes vel perticationes, donamus Domino et sancto Vincentio, ut ab hac die in antea faciant rectores Sancti Vincentii in Dei servitio quicquid facere voluerint; si quis contradixerit, auri libras X persolvat, firmaque permaneat cuncto tempore.